*****

ΚΑΝΟΝΙΣΜΟΣ (ΕΟΚ) αριθ. 175/81 ΤΗΣ ΕΠΙΤΡΟΠΗΣ

της 22ας Ιανουαρίου 1981

περί τροποποιήσεως του κανονισμού (ΕΟΚ) αριθ. 467/77 «περί της μεθόδου και του επιτοκίου που πρέπει να εφαρμοσθούν για τον υπολογισμό των εξόδων χρηματοδοτήσεως των παρεμβάσεων, που συνίστανται σε αγορές, αποθεματοποιίηση και διάθεση»

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί της χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 929/79 (2), και ιδίως το άρθρο 3 παράγραφος 2,

τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (3), όπως τροποποιήθηκε τελευταία από τον κανονισμό (ΕΟΚ) αριθ. 249/80 (4), και ιδίως το άρθρο 5,

Εκτιμώντας:

ότι, στη ρύθμιση που διέπει τις κοινές οργανώσεις αγοράς, είναι δυνατό να προβλεφθεί ότι η πληρωμή του προϊόντος που αγόρασε ο οργανισμός παρεμβάσεως θα πραγματοποιείται μετά από ορισμένη προθεσμία· ότι τέτοια διάταξη εισήχθη από τους κανονισμούς (ΕΟΚ) αριθ. 685/69 (5) και (ΕΟΚ) 625/78 (6), όπως τροποποιήθηκαν τελευταία από τον κανονισμό (ΕΟΚ) αριθ. 2863/80 της Επιτροπής (7)·

ότι το σημερινό σύστημα των εξόδων του τόκου για τα ακινητοποιημένα κεφάλαια στο εθνικό επίπεδο βασίζεται στη μέση μηνιαία ποσότητα του αποθεματοποιημένου προϊόντος·

ότι πρέπει να προσαρμοσθεί η μέθοδος υπολογισμού των εξόδων του τόκου προκειμένου να ληφθεί υπόψη η προθεσμία πληρωμής, όταν αυτή προβλέπεται από τη ρύθμιση· ότι πρέπει, συνεπώς, να τροποποιηθεί ο κανονισμός (ΕΟΚ) αριθ. 467/77 της Επιτροπής (8)·

ότι το ποσοστό του ισχύοντος τόκου καθορίσθηκε σε 8 % υπό του κανονισμού (ΕΟΚ) αριθ. 467/77· ότι, λαμβανομένης υπόψη της εξελίξεως των ποσοστών του τόκου, πρέπει να προσαρμοσθεί·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 467/77 τροποποιείται ως εξής:

1. Στο άρθρο 1 προστίθεται η ακόλουθη παράγραφος 4:

«4. Στην περίπτωση πού, στη ρύθμιση που διέπει τις κοινές οργανώσεις αγοράς, προβλέπεται ότι η πληρωμή του προϊόντος που αγόρασε ο οργανισμός παρεμβάσεως είναι δυνατό να πραγματοποιηθεί μόνο μετά την εκπνοή τουλάχιστον ενός μηνός, μετά από την ανάληψη του προϊόντος αυτού από τον οργανισμό παρεμβάσεως, το μέσο απόθεμα, που υπολογίζεται σύμφωνα με τις διατάξεις της παραγράφου 3, μειώνεται κατά την ποσότητα που προκύπτει από τον ακόλουθο υπολογισμό:

1.2.3 // Ποσότητες που αγοράσθηκαν κατά τη διάρκεια του οικονομικού έτους

// x // Αριθμό μηνών της ελαχίστης προθεσμίας για την πληρωμή // // 12 //

Για τον υπολογισμό αυτό, η ελάχιστη προθεσμία που αναφέρεται στη ρύθμιση πρέπει να ληφθεί υπόψη σαν προθεσμία πληρωμής. Ένας μήνας θεωρείται ότι αποτελείται από 30 ημέρες. Κάθε τμήμα του μήνα ανώτερο των 15 ημερών θεωρείται ως ολόκληρος μήνας. Κάθε άλλο τμήμα ίσο ή κατώτερο των 15 ημερών δεν λαμβάνεται υπόψη για τον υπολογισμό.»

2. Στο άρθρο 2 προστίθεται το ακόλουθο εδάφιο:

«Για την περίοδο από 1ης Ιανουαρίου μέχρι 31ης Δεκεμβρίου 1981 το ποσοστό του τόκου ανέρχεται σε 9 %.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Η ουσιαστική ισχύς του αρχίζει από την 1η Ιανουαρίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 22 Ιανουαρίου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 94 της 28. 4. 1970, σ. 13.

(2) ΕΕ αριθ. L 117 της 12. 5. 1979, σ. 4.

(3) ΕΕ αριθ. L 215 της 5. 8. 1978, σ. 1.

(4) ΕΕ αριθ. L 28 της 5. 2. 1980, σ. 1.

(5) ΕΕ αριθ. L 90 της 15. 4. 1969, σ. 12.

(6) ΕΕ αριθ. l 81 της 31. 3. 1978, σ. 19.

(7) ΕΕ αριθ. L 297 της 6. 11. 1980, σ. 16.

(8) ΕΕ αριθ. L 62 της 8. 3. 1977, σ. 9.